Jay Z fysisk angrepet av Beyoncés lillesøster
TMZ publiserte i kveld overvåkningsvideoen, som ble filmet i heisen der basketaket fant sted, angivelig etter en fest på Standard Hotel i New York. I videoen ser man tydelig at Solange går hardt til verks på rapperen, med både slag og spark. Jay Z gjengjelder ikke fysisk, men tar tak i svigerinnens ben ved en anledning. Det som ser ut til å være Beyoncé stiller seg etter hvert mellom dem, mens det som antas å være en livvakt holder Solange fast - uten at det stopper henne i å utagere videre. Ifølge TMZ kan man se at livvakten trykker på nødstoppknappen underveis. Nettstedet har også publisert et bilde av de tre sammen, fra samme fest, hvor Solange ser lite fornøyd ut. Solange Knowles er i likhet med sin storesøster artist. Hun har ikke nådd de samme høyder kommersielt, men fikk stor og positiv oppmerksomhet for singelen «Losing You» i 2012.
Et overvåkningskamera har fanget opp håndgemeng mellom hip hop-mogulen Jay Z og hans kones lillesøster, Solange Knowles.